Bik għoġbu Dante jgħanni'malli feġġet fuq moħħu minn tal-Musa l-ewwel dija, u, meta Mħabba f'qalb Petrarca ħeġġet, le qatt għanja ma nstemgħet hekk qawwija. Għanja ċkejkna fil-qies, ma fil-ħsieb kbira, lilek Shakespeare ma stmerrz, tal-weraq Tiegħek ħalla Milton fl-Ingliż l-isbaħ tifkira. Bik kull qabbiel l-għadwiet il-ħżiena miegħek. Int, ja Sunett, fil-għana Malti tagħna domt leħnek ma sammajt: bil-għanja tqila tiegħek fostna kien l-ewwel li semmagħna leħnek l-Imgħallem u mbagħad fuq it-tifsila tiegħu, bħala Missier ta' kitba ġdida, l-Ulied għannewk tal-qalb fl-isbaħ taqbida. TAL-BON TON…. Arha. għaddejja, qisha Klijopatra, Mneħirha fl-ajru, ma tħares lej' ħadd; Qisha Helen ta' Troja li għal ġmielha, Milli jidher, m'hi ser tintesa qatt. Għandha raġun — mhux għaliex hi sabiħa — Daqsxejn wita twaqqgħalha wiċċha l-arti Mhux għax intelliġenti—erbgħa u erbgħa Aktarx jekk tgħoddhom iġġibhom bil-fard ' ' 'Piżfen ħażin; bl-Ingliż iċċeflas bl-ikrah; Inqas taf taqli bajda bla taħraqha. Lir-raġel, li għal flusha iżżewwiġha, Inqas ħallietlu ħila biex jitlaqha: Iżda kburija, wir-raġuni hi: Tliet ġimgħat ilu issemmiet mill-'Bee''.